OpenLLM-France/wikimedia huggingface dataset:
# Ban Yong

    En aquest nom xinès, el cognom és Ban.
Ban Yong (xinès tradicional: 班勇, xinès simplificat: 班勇; Wade-Giles: Pan Yung, nom estilitzat Yiliao (宜 僚) (mort el 128 EC), va ser el fill més jove del famós general militar xinès Ban Chao (班超), i el nebot de l'il·lustre historiador, Ban Gu (班固) que va compilar el Hanshu, la història dinàstica dels Han Anteriors.

## La família de Ban Yong

* Ban Biao (班彪; 3-54 EC; avi)
** Ban Gu (班固; 32-92; primer fill)
** Ban Chao (班超; 32-102; segon fill)
*** Ban Xiong (班雄; ?-després del 107; fill major de Ban Chao)
*** Ban Shi (班始; ?-130; segon fill de Ban Chao)
*** Ban Yong (班勇; ?- d. 128; fill més jove de Ban Chao)
** Ban Zhao (班昭; 49-140; filla)

## La seva vida i assoliments

En el 100 EC, el seu pare, Ban Chao, va escriure una petició a l'Emperador dient, entre altres coses: "He tingut cura d'enviar al meu fill (Ban) Yong per entrar a la frontera seguit de carregadors amb regals, i per tant, n'arreglaré coses perquè (Ban) Yong veja els Territoris Mitjans [normalment coneguts com les "Regions Occidentals' - principalment els regnes de dins i al voltant de la Conca del Tarim] amb els seus propis ulls mentre jo encara estiga viu." Vegeu el Hou Hanshu (Llibre del Han Tardà), Capítol 77 (de vegades citat com Capítol 47), traduït i adaptat a l'anglès per E. Chavannes:
En el 107 EC, les Regions Occidentals de l'actual província de Xinjiang es van revoltar en contra del govern xinès. Ban Yong va ser nomenat com a Comandant (Jun Sima 軍司馬), i juntament amb el seu germà major, Ban Xiong (班雄), va anar cap a Dunhuang per reunir-se amb el Protector General de les Regions Occidentals, Ren Shang (?-119 EC), que havia substituït a Ban Chao com Protector General en el 102 EC. Els xinesos hagueren de retirar-se, i després d'açò no hi va haver més funcionaris xinesos a les Regions Occidentals durant més de deu anys fins que Ban Yong va tornar en el 126 EC.
En el 123 EC l'emperador li va atorgar a Ban Yong el títol de 'Funcionari Superior de les Regions Occidentals' perquè pogués dirigir a cinc-cents presos alliberats cap a l'oest per aquarterar-se a Liuzhong (= Lukchun, al sud de la Conca del Turpan). Després d'això, Ban Yong va conquerir i pacificar Turpan i Jimasa (en l'actual Comtat de Jimsar).
En el primer mes de l'"any següent" (3 de febrer-3 de març del 124 EC), ell va arribar a Loulan i va recompensar al Rei de Shanshan amb tres galons per la seva rendició.

## Anotacions

* ↑ Chavannes (1906), p. 239.
* ↑ Hill (2009), n. 1.45.
* ↑ Chavannes (1906), p. 246.
* ↑ Hill (2009), p. 11.

## Referències

* Chavannes, Édouard (1906). "Trois Généraux Chinois de la dynastie des Han Orientaux. Pan Tch’ao (32-102 p.C.); – son fils Pan Yong; – Leang K’in (112 p.C.). Chapitre LXXVII du Heou Han chou." T’oung pao 7, pp. 210–269.
* Hill, John E. Through the Jade Gate to Rome: A Study of the Silk Routes during the Later Han Dynasty, First to Second Centuries CE. BookSurge, 2009. ISBN 978-1-4392-2134-1.
# Ban Gu

    En aquest nom xinès, el cognom és Ban.
Ban Gu (xinès tradicional: 班固, xinès simplificat: 班固Wade-Giles: Pan Ku, 32–92), nom de cortesia Mengjian (孟堅), va ser un historiador i poeta xinès del segle i més conegut per la seva participació en la constitució del Llibre de Han. També va escriure el gènere principal de poètica de l'època Han, una mena de poesia amb prosa intercalada anomenada fu. Alguns són foren fetes antologia per Xiao Tong en la seva Seleccions de Literatura Refinada del segle sisè.

## Família de Ban Gu

* Ban Biao (班彪; 3-54 CE; pare)
** Ban Gu (班固; 32-92; primer fill)
** Ban Chao (班超; 32-102; segon fill)
*** Ban Xiong (班雄; ?-després del 107; fill major de Ban Chao)
*** Ban Shi (班始; ?-130; segon fill de Ban Chao)
*** Ban Yong (班勇; ?- 128; fill menor de Ban Chao)
** Ban Zhao (班昭; 49-140; filla)

## Referències

* ↑ «Ban Gu». Gran Enciclopèdia Catalana. Barcelona: Grup Enciclopèdia Catalana.
* ↑ Pirazzoli-t'Serstevens, Michèle.. Les dynasties Qin et Han : histoire générale de la Chine (221 av. J.-C.-220 apr. J.-C.). París: Les Belles lettres, 2017, ©2017. ISBN 978-2-251-44638-7.
* ↑ Schirokauer, Conrad.. Breve historia de la civilizacion china. Barcelona: Ediciones Bellaterra, 2011. ISBN 978-84-7290-555-9.
# Součekita

La součekita és un mineral de la classe dels sulfurs, que pertany al grup de la bournonita. Rep el nom de Frantisek Souček (1911-1989), del departament de mineralogia de la Universitat Charles, Praga.

## Característiques

La součekita és una sulfosal de fórmula química PbCuBi(S,Se)₃. Cristal·litza en el sistema ortoròmbic. La seva duresa a l'escala de Mohs es troba entre 3,5 i 4.
Segons la classificació de Nickel-Strunz, la součekita pertany a «02.GA: nesosulfarsenats, nesosulfantimonats i nesosulfbismutits sense S addicional» juntament amb els següents minerals: proustita, pirargirita, pirostilpnita, xantoconita, samsonita, skinnerita, wittichenita, lapieïta, mückeïta, malyshevita, lisiguangita, aktashita, gruzdevita, nowackiïta, laffittita, routhierita, stalderita, erniggliïta, bournonita i seligmannita.

## Formació i jaciments

Va ser descoberta a Oldřichov, al districte de Tachov (Regió de Plzeň, República Txeca). També ha estat descrita a Bulgària, Macedònia del Nord, Ucraïna, la República Popular de la Xina i el Canadà.

## Referències

* ↑ «Součekite» (en anglès). Mindat. [Consulta: 5 maig 2021].
# Soveria

Soveria (en cors Soveria) és un municipi francès, situat a la regió de Còrsega, al departament d'Alta Còrsega. L'any 1999 tenia 68 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 69 | 70 | 55 | 55 | 59 | 68 |

## Administració

Llista d'alcaldes :
| Període | Identitat | Partit |
| 1965-1977 | Toussaint Savelli | |
| 1977-1989 | Marc Sodini | PCF |
| 1989-1990 | Paul Mariani | PS |
| 1991-1995 | Laurine Mariani | |
| 1995-2001 | Auguste Perinetti | |
| 2001- | François Antoine Versini | |

## Personatges il·lustres

* General Jean-Baptiste Cervoni (1765-1809), oficial de Napoleó
* Paul Mariani, alcalde assassinat el 1990.
# Barbudet de carpó vermell

El barbudet de carpó vermell (Pogoniulus atroflavus) és una espècie d'ocell de la família dels líbids (Lybiidae). Habita boscos de les terres baixes i muntanyes fins als 2400 m, al Senegal, Gàmbia, sud de Mali, Sierra Leone, sud-est de Guinea, Libèria, Costa d'Ivori, Ghana, Nigèria, sud de Camerun, Guinea Equatorial, el Gabon, República del Congo, Cabinda, sud-est de la República Centreafricana, nord i nord-est de la República Democràtica del Congo i oest d'Uganda i, més cap al sud, al nord-oest d'Angola i sud i est de la República Democràtica del Congo.
# Bandera de Vandellòs i l'Hospitalet de l'Infant

La bandera oficial de Vandellòs i l'Hospitalet de l'Infant (Baix Camp) té la següent descripció
    Bandera apaïsada, de proporcions dos d'alt per tres de llarg, dividida verticalment en dues parts, la primera, negra, d'amplada 1/4 de la llargària de la bandera, la segona, groga, amb dues fulles de llorer verdes d'altura 7/18 de l'alt del drap, situades, la primera al cantó superior del pal i la segona al cantó inferior del vol.
Va ser aprovada en el Ple de l'ajuntament l'1 de març de 2006, i publicada en el DOGC el 22 de juny de 2006.

## Origen dels colors

Els colors, or amb el cap de sable, provenen de les armes dels barons d'Entença, car el poble va pertànyer a Tivissa fins al 1818, la qual formava part de la baronia.
La bandera de Vandellòs i l'Hospitalet de l'Infant és l'única bandera actual amb els colors de la Casa dels Entença.

## Vegeu també

* Escut dels Entença
* Escuts i banderes del Baix Camp

## Referències

* ↑ «RESOLUCIÓ GAP/2016/2006, de 26 de maig, per la qual es dóna conformitat a l'adopció de la bandera del municipi de Vandellòs i l'Hospitalet de l'Infant.». DOGC, 22-06-2006. [Consulta: 29 setembre 2008].
# Barranc de les Borrelles

El Barranc de les Borrelles és un barranc del terme de Castell de Mur (antic terme de Mur), al Pallars Jussà, en territori de Vilamolat de Mur.
Es forma a la Costa de Mur, al nord del Pla del Roure, baixa de dret cap al nord, passa entre la Vinya de Rius, a ponent, i el Tros de Riu, a llevant, i s'aboca en el barranc de Rius a l'Hort de Rius.

## Enllaços externs

* Institut Cartogràfic de Catalunya
# Barranc de les Calcilles

El Barranc de les Calcilles és un barranc del terme de Castell de Mur, de l'antic terme de Mur, al Pallars Jussà.
Es forma al Tornall, al costat nord del poble de Collmorter, des d'on davalla cap al nord-est, passant ran de la Font de l'Obac. S'aboca en el barranc d'Arguinsola després de 700 metres de recorregut.

## Enllaços externs

* Institut Cartogràfic de Catalunya
# Sístole (desambiguació)

«Sístole» té aquests significats:
* Sístole cardíaca que pot ser:
** Sístole auricular
** Sístole ventricular
* Sístole (figura literària)
# Symphysodon aequifasciatus

El peix disc (Symphysodon aequifasciatus) és una espècie de peix de la família dels cíclids i de l'ordre dels perciformes.

## Morfologia

* Els mascles poden assolir 20 cm de longitud total.

## Distribució geogràfica

Es troba a Sud-amèrica: conca del riu Amazones (des del riu Putumayo -Colòmbia i el Perú- fins a la conca del riu Tocantins -Brasil-).

## Hàbitat

És una espècie de clima tropical entre 28-32 °C de temperatura.

## Alimentació

Menja larves d'insectes, insectes i invertebrats planctònics.

## Referències

* ↑ Catalogue of Life (anglès)
* 1 2 3 4 «Symphysodon aequifasciatus» (en anglès). FishBase. Froese, Rainer; Pauly, Daniel (editors).
* ↑ Kullander, S.O., 2003. Cichlidae (Cichlids). p. 605-654. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* ↑ Ferreira, E.J.G., J. Zuanon i G.M. dos Santos, 1996. A list of commercial fish species from Santarém, State of Pará, Brazil. Naga ICLARM Q. 19(3):41-44.
* ↑ Kullander, S.O., 1986. Cichlid fishes of the Amazon River drainage of Peru. Department of Vertebrate Zoology, Research Division, Swedish Museum of Natural History, Estocolm, Suècia, 394 p.
* ↑ Ortega, H. i R.P. Vari, 1986. Annotated checklist of the freshwater fishes of Peru. Smithson. Contrib. Zool. (437):1-25.
* ↑ Porto, J.I.R., E. Feldberg, C.M. Nakayama i J.N. Falcao, 1992. A checklist of chromosome numbers and karyotypes of Amazonian freshwater fishes. Rev. Hydrobiol. Trop. 25(4):287-299.
* ↑ Val, A.L. i V.M.F. de Almeida-Val, 1995. Fishes of the Amazon and their environment: physiological and biochemical aspect. Springer-Verlag Berlin, Alemanya. 245 p.
* ↑ Schliewen, U.K., 1992. Aquarium fish. Barron's Education Series, Incorporated. 159 p.

## Enllaços externs

* AQUATAB
# Symphytognatha globosa

Symphytognatha globosa és una espècie d'aranyes araneomorfs de la família dels simfitognàtids (Symphytognathidae). Fou descrita per primera vegada per V.V. Hickman l'any 1931.
Aquesta espècie és endèmica de Tasmània (Austràlia).

## Referències

* 1 2 (anglès) World Spider Catalog: Symphytognatha globosa Hickman, 1931 en la família Symphytognathidae +base de dades
* 1 2 Hickman, V. V. (1931). A new family of spiders. Proceedings of the Zoological Society of London (B) 1931: 1321-1328.
# Sørvågen, Moskenes

Sørvågen és un poble de pesca de l'illa de Moskenesøya en l'arxipèlag de Lofoten. Està localitzat en el municipi de Moskenes al comtat de Nordland, a Noruega.

## Geografia

El poble d'Å es troba just al sud, i té moltes atraccions turístiques. L'extensió de 0.64 km² (160-acres) té una població (2013) de 465 habitants. La densitat de població és de 727 habitants per quilòmetre quadrat (1,880/sq mi). L'església de Moskenes està localitzada just al nord del poble, al llarg de la ruta europea E10.

## Turisme

El poble té diverses atraccions escèniques i turístiques dins i al voltant del poble. Conté un departament local del Norsk Telemuseum (Museu Noruec Telecom) el qual reflecteix la història local de la telegrafia.
L'any 1861, l'illa va esdevenir part dels 170 quilòmetres (110 mi) de llarg de la línia de telègraf de Lofoten, amb una estació a Sørvågen (que va esdevenir el Museu Sørvågen l'any 1914), sent finalment connectada amb Europa l'any 1867.
L'any 1906, es va instal·lar un sistema de telègraf sense fil a Sørvågen -el segon a Europa després d'Itàlia—connectant Sørvågen amb Røst.

## Referències

* ↑ Store norske leksikon. «Sørvågen» (en norwegian). [Consulta: 13 juny 2012].
* ↑ Statistisk sentralbyrå. «Urban settlements. Population and area, by municipality.», 01-01-2013.
* ↑ Filippo, H.; Pelzers, E. Noord Scandinavië: Lapland, Noordkaap, Lofoten, Spitsbergen (en dutch). Uitgeverij Elmar, 2007, p. 150. ISBN 90-389-1745-7.
# Belzoni (Mississipi)

* Aquest article tracta sobre la ciutat. Vegeu-ne altres significats a «Belzoni».
Belzoni és una població dels Estats Units a l'estat de Mississipi. Segons el cens del United States Census estimate tenia 2.418 habitants.

## Demografia

Segons el cens del 2000, Belzoni tenia 2.663 habitants, 934 habitatges, i 640 famílies. La densitat de població era de 1.071 habitants per km².
Dels 934 habitatges en un 33,8% hi vivien nens de menys de 18 anys, en un 35,3% hi vivien parelles casades, en un 28,6% dones solteres, i en un 31,4% no eren unitats familiars. En el 28,2% dels habitatges hi vivien persones soles l'11,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,83 i el nombre mitjà de persones que vivien en cada família era de 3,49.
Per edats la població es repartia de la següent manera: un 32,2% tenia menys de 18 anys, un 11,4% entre 18 i 24, un 27,3% entre 25 i 44, un 17,8% de 45 a 60 i un 11,3% 65 anys o més.
L'edat mediana era de 30 anys. Per cada 100 dones de 18 o més anys hi havia 77,5 homes.
La renda mediana per habitatge era de 20.690$ i la renda mediana per família de 25.521$. Els homes tenien una renda mediana de 26.466$ mentre que les dones 15.833$. La renda per capita de la població era de 13.022$. Entorn del 29,3% de les famílies i el 35% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Belzoni». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Belzoni». American Fact Finder. Oficina del Cens dels Estats Units, 12-01-2010.
# Sérgio Dutra Santos

Sérgio Dutra Santos, conegut amb el sobrenom d'Escadinha, (Diamante do Norte, Londrina, Paraná, Brasil, 15 d'octubre de 1975) és un jugador de voleibol brasiler, que juga en la posició de líbero.
Va debutar al club E.C. Palmeiras de São Paulo, l'any 1989. Va fer el seu debut internacional al Campionat de la Lliga Mundial a Grècia l'any 2001.
Des de la seva incorporació a les competicions internacionals ha demostrat ser un dels millors líberos de voleibol del món per la seva rapidesa i agilitat en les recepcions.
Va participar amb la selecció brasilera als Jocs Olímpics d'Atenes 2004 amb qui va guanyar la medalla d'or. En els Jocs Olímpics d'Estiu de 2008 realitzats a Pequín (Xina) aconseguí guanyar la medalla de plata, un metall que revalidà en els Jocs Olímpics d'Estiu de 2012 celebrats a Londres (Regne Unit).
# Tapia de la Ribera

Tapia de la Ribera és una localitat del municipi de Rioseco de Tapia, a la província de Lleó, dins de la comunitat autònoma de Castella i Lleó. Està situat a la zona del Valle del Luna.
Les festes patronals en honor de Sant Mateu se celebren el dia 21 de setembre. Algunes de les atraccions en aquestes festes són el campionat de tute popular i el concurs de disfresses.

## Referències

* ↑ «La Torre de Tapia de la Ribera (León)» (en castellà), 01-11-2019. [Consulta: 26 febrer 2024].
* ↑ «FERIAS,FIESTAS Y TRADICIONES -Ayuntamiento de Rioseco de Tapia». [Consulta: 26 febrer 2024].

## Vegeu també

* Llista de municipis de Lleó
# Tanjung Puting

El Parc Nacional Tanjung Puting és un parc nacional d'Indonèsia a l'illa de Borneo, a l'estat indonesi de Kalimantan Central. El parc es compon de 415.040 hectàrees de boscos de dipterocarpàcies de terres seques, els boscos palustres de torba, bosc d'erm, boscos de manglars i platges costaneres, i boscos secundaris. El parc va ser anul·lat el 1930 pel govern colonial neerlandès per a la protecció dels orangutans i els nassuts, i va ser designat com a Reserva de la Biosfera de la UNESCO el 1977 i un parc nacional el 1982.
El riu Kumai forma la frontera nord del parc. Més enllà d'això s'ha eliminat el bosc de torba per deixar pas a les plantacions de palma d'oli.
A més dels orangutans i els nassuts, el parc és també llar dels gibons, macacos, panteres nebuloses, ossos malais, el senglar, porc espí, i els sambars. El parc també compta amb molts rèptils, incloent-hi cocodrils, llangardaixos i serps pitó, aus, incloent-hi cala i blauets, i els insectes, com ara la papallona gegant de Borneo. La Pondok Ambung Tropical de Recerca Forestal de l'estació va ser establerta el 2005 per a l'estudi de les espècies salvatges al Parc.
Quatre centres de recerca s'han establert dins del parc per a l'estudi i la rehabilitació d'orangutans i altres primats. Camp Leakey, fundada el 1971 amb l'assistència de la Fundació Leakey, va ser el primer d'aquests centres. Va ser aquí on la Dra. Birute Galdikas començar la seva carrera estudiant el comportament dels rescatats i els orangutans orfes que van ser reintroduïts en el medi silvestre. La seva investigació va ser destacat com l'article de portada de National Geographic a l'octubre de 1975. La Dra. Galdikas és ara considerada com una dels principals experts i expertes del món en el comportament dels orangutans i és fundadora i presidenta de la Fundació Internacional Orangutan.
Avui en dia el Parc Nacional Tanjung Puting és un popular destí d'ecoturisme, amb moltes empreses de turisme locals que ofereixen tours per diversos dies per veure la fauna i visitar els centres de recerca. Al Parc es pot accedir des de Kumai per bot-ràpid al llarg del Riu Kumai i després pel riu Sekonyer al Camp Leakey, viatge que triga hora i mitja en el millor els casos. El parc va ser la llar de 105.000 persones a partir de 1997. Va ser greument danyat pels incendis el 1997 i 1998, i avui continua sent amenaçat per la tala il·legal, la mineria il·legal i la tala de boscos per a usos agrícoles.

## Referències

* 1 2 «UNESCO - MAB Biosphere Reserves Directory». Arxivat de l'original el 2008-06-11.
* ↑ Gooch, Frederick. Shoot on Sight. Xlibris Corporation, 2011-06-14, p. 284. ISBN 978-1-4568-9984-4 [Consulta: 12 juny 2016].
* ↑ «Primate Info Net: Ponduk Ambung Tropical Forest Research Station», 10-03-2010. [Consulta: 16 setembre 2019].
* ↑ «Orangutan Foundation: Saving Orangutans». Arxivat de l'original el 7 d’agost 2020. [Consulta: 16 setembre 2019].
* ↑ Phillipps, Quentin; Phillipps, Karen. Phillipps' Field Guide to the Mammals of Borneo and Their Ecology: Sabah, Sarawak, Brunei, and Kalimantan. Princeton University Press, 2016-05-10, p. 378. ISBN 978-0-691-16941-5 [Consulta: 12 juny 2016].
# Tanju Çolak

Tanju Çolak (Samsun, 10 de novembre de 1963) és un exfutbolista turc de la dècada de 1980.
Fou 31 cops internacional amb la selecció turca.
Pel que fa a clubs, defensà els colors de Samsunspor, Galatasaray SK, Fenerbahçe SK i İstanbulspor.
El seu germà Yücel Çolak també fou futbolista professional.

## Palmarès
### Galatasaray SK

* Süper Lig: 1
       1988
* Copa turca de futbol: 1
       1991
* Supercopa turca de futbol: 1
       1988

## Referències

* ↑ «IFFHS announce the 48 football legend players». IFFHS, 25-01-2016. [Consulta: 14 setembre 2016].
* ↑ Mamrud, Roberto. «Turkey - Record International Players». RSSSF, 16-07-2009. [Consulta: 31 agost 2009].
* ↑ «TANJU ÇOLAK». TFF. [Consulta: 31 agost 2009].
* ↑ «Çengelköyspor’da Yücel Çolak dönemi - Amatör Lig Net - Amatör Futbol - Süper Amatör Lig - Bölgesel Amatör Lig - Futbol Sahalarının Yıldızı», 12-10-2016.
# Basílica de Nostra Senyora de la Candelaria

La Basílica i Reial Santuari Marià de Nostra Senyora de la Candelaria és una basílica situada a Candelaria (municipi de Tenerife). Aquest santuari està consagrat a la Verge de Candelaria, patrona de les Canàries i és considerat com el principal santuari dedicat a la Mare de Déu en les Illes Canàries i també el més freqüentat amb 2,5 milions de visitants anualment.

## Història

La basílica actual és obra de l'arquitecte José Enrique Marrero Regalado, qui la va construir entre 1949 i 1959 per substituir la primitiva església que havia desaparegut en un incendi el 1789. La basílica constitueix un immoble de dimensions considerables amb capacitat per a 5.000 persones.
Al costat de la basílica i unida a ella es troba el Reial Convent de la Mare de Déu de la Candelaria, regentat per l'Orde dels Dominics, orde religiós encarregat del santuari, s'hi troba el Museu d'Art Sacre.
A part de la imatge de la verge, un altre element destacat de l'interior de la basílica són les seves pintures murals. També són famoses les escultures dels nou reis aborígens de Tenerife, situades a la Plaça de la Patrona de Canàries al costat de la basílica.
El 24 de gener de 2011 el temple va ser elevat a la dignitat de basílica menor pel Papa Benet XVI, sent consagrada el 2 de febrer següent, dia de la Candelaria.

## Galeria fotogràfica

* Interior de la basílica
* Verge de Candelaria, patrona de Canàries
* Cúpula de la basílica vista des de dins
* Santíssim Crist de la Reconciliació
* Façana

## Referències

* ↑ Artículo periodístico de El Día
* ↑ Remodelación de la Plaza de la Patrona de Canarias
* ↑ Título y dignidad de Basílica para la iglesia de la Patrona de Canarias

## Enllaços externs

* Web oficial de la basílica de Nostra Senyora de la Candelaria Arxivat 2014-12-22 a Wayback Machine.
* El Santuari de la Verge de Candelaria: curiositats sobre la construcció de la Basílica
* Basílica de Nostra Senyora de la Candelaria, a Youtube.
# Berlin Heights

Berlin Heights és una població dels Estats Units a l'estat d'Ohio. Segons el cens del 2000 tenia 685 habitants, 257 habitatges, i 200 famílies. La densitat de població era de 169,5 habitants/km².

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «Fact Sheet- Berlin Heights». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Berlin Heights». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].